Document ID: /roh_data/filtered/fineweb-2-filterrobots_roh.jsonl.gz/41985

Accident da lavur tar pendiculara dal Scopi
- Gievgia, 19.2.2015, 11:25
Al pass dal Lucmagn tar la pendiculara da l’armada Scopi ha quai dà la mesemna in accident da lavur. Qua tras saja in um da 23 onns sa blessà mez-grev, communitgescha la polizia chantunala.
3 lavurants dad ina firma da bajegiar levan transportar ina rudella da deviaziun da 1,5 tonnas. Quella è cupitgada ed ha serrà en ina chomma d'in dals lavurants. Cun ina fractura da la chomma ha la Rega transportà l'um en l'Ospital regiunala a Glion. La polizia chantunala e la procura publica examineschan ussa l’andament exact da l’accident.
RR novitads 12:00